- Hindi News
- National
- राव बंसी सिंह पार्क के रास्ते बंद कराने को लेकर विवाद, लोगों ने किया प्रदर्शन
राव बंसी सिंह पार्क के रास्ते बंद कराने को लेकर विवाद, लोगों ने किया प्रदर्शन
रावबंशीसिंह पार्क के छोटे प्रवेश गेटों को बंद करने को लेकर प्रशासन स्थानीय लोगों में गुरुवार को टकराव की स्थिति बनी रही। इस दौरान किसी भी अनहोनी की घटना के अंदेशे के चलते पार्क में दिनभर एंबुलेंस, फायर ब्रिगेड क्रेन खड़ी रही।
वहीं स्थानीय लोग भी अपने जरुरी कार्य छोड़ कर पार्क में जुटे रहे। लोगों की गहमा-गहमी के बीच मार्केट कमेटी के जेई विक्रम, एसडीओ शेरसिंह नायब तहसीलदार हरीश कुमार ने पार्क के नक्शे को लेकर मौका-मुआयना किया तथा पार्क में बनाए गए 4 छोटे प्रवेश द्वारों को अन-लीगल बताते हुए लोगों ने इन गेटों को बंद करने के कार्य में अड़चल डालने की बात कही, लेकिन लोगों ने इसका कड़ा विरोध जताया। उन्होंने कहा कि पार्क का गेट बंद करना उन्हें मंजूर नहीं है। इसलिए प्रशासन किसी एक व्यक्ति के नाजायज दबाव में आकर गलत कार्य करे। अन्यथा मामला बढ़ जाएगा। इस पर लोगों के विरोध को देखते हुए प्रशासनिक अमला पुलिस के साथ दोबारा वापस आने की बात कह कर बैरंग वापस लौट गया।
सीएमविंडो पर दी जा रही गेटों को बंद की शिकायत
आजादचौक के निकट पहाड़ी पर करीब 2 साल पहले तत्कालीन हुड्डा सरकार ने मार्केट कमेटी के माध्यम से पूर्व मंत्री राव बंसी सिंह के नाम से पार्क का निर्माण करवाया था। पार्क के निर्माण के दौरान 2 मुख्य प्रवेश द्वारों के अलावा 4 छोटे प्रवेश द्वारों का निर्माण कराया था। बताया जाता है कि शहर का एक व्यक्ति पिछले कई महीनों से लगातार सीएम विंडो में शिकायत दर्ज करवा आरोप लगा रहा है कि विभिन्न मोहल्लों की तरफ बनाए गए 4 छोटे प्रवेश द्वार अन-लीगल हैं। इन प्रवेश द्वारों से आकर मोहल्ले वासी पार्क में गंदगी फैला इसकी सुंदरता को भंग कर रहे हैं। इसलिए पार्क के इन अन-लीगल प्रवेश द्वारों को बंद करवाया जाए। सीएम विंडो की शिकायत पर मार्केट कमेटी ने कई बार इन गेटों को बंद करवाने का प्रयास किया, लेकिन स्थानीय लोगों ने हर बार इसका विरोध जता गेटों को बंद नहीं करने दिया। प्रशासन ने पुन: गुरुवार को मार्केट कमेटी को इन गेटों को बंद करवाने के निर्देश दिए थे।
तैयारी के साथ गेटों को बंद करवाने पहुंची मार्केट कमेटी, वापस लौटी
प्रशासनके आदेशानुसार मार्केट कमेटी की टीम किसी अनहोनी के अंदेशे के चलते एंबुलेंस, फायर ब्रिगेड , क्रेन ट्रैक्टर-ट्राली लेकर जेई विक्रम सिंह के नेतृत्व में सुबह 10 बजे राव बंसी सिंह पार्क पहुंची और गेटों को बंद करने के लिए बजरी सीमेंट का मसाला तैयार करवाया। मार्केट कमेटी की इस कार्रवाई की भनक लगते ही पार्क के इर्द-गिर्द स्थित मोहल्ला गुरुनानकपुरा, जेर मंडेरी, खटीकान चौधरियान के सैकड़ों लोग वहां एकत्रित हो गए तथा मार्केट कमेटी की इस कार्रवाई का विरोध किया। लोगों के विरोध को देखते हुए मार्केट कमेटी वापस लौट गई तथा अपने उच्चाधिकारियों को स्थिति से अवगत करवाया। इस पर उच्चाधिकारियों ने प्रशासनिक अधिकारियों से बात कर इस कार्य के लिए पुलिस की व्यवस्था करवाने का आग्रह किया, लेकिन दोपहर 1 बजे तक पुलिस की व्यवस्था नहीं हो सका। इस पर 1 बजे बाद प्रशासन ने नायब तहसीलदार, मार्केट कमेटी के एसडीओ जेई को पार्क का नक्शा लेकर मौका-मुआयना के लिए भेजा।
सालोंसे हैं पार्क में गेट
नक्शेके आधार पर पार्क का मौका-मुआयना करने के बाद नायब तहसीलदार हरीश कुमार ने बताया कि पार्क के सभी छोटे प्रवेश द्वार अन-लीगल हैं। इसलिए मार्केट कमेटी को इन्हें बंद करवाने का अधिकार है। स्थानीय लोग इस कार्य में अड़चल डालने की बजाय समस्या का हल निकालने में प्रशासन का सहयोग करें। लोगों ने कहा कि ये छोटे प्रवेश द्वार यहां से करीब 60-70 सालों से ज्यों के त्यों हैं। अब पार्क बनने के बाद इन गेटों को अन-लीगल बताना गलत है। वे इन गेटों को बंद नहीं करने देंगे। इसके बाद प्रशासनिक टीम वापस लौट गई।
नारनौल. रावबंसी सिंह पार्क में मौके पर प्रशासनिक अधिकारी मौजूद लोग।
नारनौल. पार्कमें लोगों से बातचीत करते नायब तहसीलदार हरीश कुमार।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva